Sisi (seriāls)

"Sisi" () ir Vācijas un Austrijas vēsturiskās drāmas televīzijas seriāls, kurš oriģināli tika pārraidīts no 2021. gada 12. decembra līdz 2024. gada 1. decembrim Vācijas video straumēšanas platformā RTL+. Tam ir iznākušas 4 sezonas (24 sērijas). Seriāla sižeta pamatā ir Austrijas Impērijas, vēlāk Austroungārijas, ķeizara Franča Jozefa I sievas Bavārijas Elizabetes jeb Sisi dzīvesstāsts viņas jaunībā. Seriālā galvenās lomas atveidojuši Dominika Devenporta un Janniks Šīmanis.

Seriāls filmēts Austrijā, Lietuvā, Ungārijā un Latvijā. Dažas no zināmākajām vietām Latvijā, kurās noritēja filmēšana, bija Ēdoles, Lielstraupes, Zvārtavas, Cesvaines un Rundāles pilis, kā arī Vecrīga. Seriālā mazākas lomas atveidojuši arī latviešu aktieri, kā arī seriāla producēšanā piedalījusies Latvijas producentu kompānija Cinevilla Films.

Latvijā seriālu pārraida LTV un Epic Drama, kā arī tas pieejams straumēšanas platformā Go3 un LMT Viedtelevīzijā.

 Sižets 
Seriālā sižets sākas topošās Austroungārijas imperatores pusaudzes gados. Jaunā un bezrūpīgā Bavārijas hercogiene Elizabete jeb Sisi iemīlas Austrijas Francī Jozefā I, ar kuru apprecas Vīnē. Vēlāk viņa piedzīvo vairākus likteņa līkločus, tostarp zaudē divus bērnus un galu galā arī trešo. Viņa tiek slavēta kā skaistākā sieviete Eiropā, taču Vīnes ķeizariskajā galmā viņa sāk justies arvien vientuļāka un ierobežotāka.

 Lomās 
 Dominika Devenporta — Bavārijas Elizabete jeb Sisi
 Janniks Šīmanis — Francis Jozefs I
 Dezirē Nosbuša — Erchercogiene Sofija
 Dāvids Korbmanis — Grāfs Grīne
 Tanja Šlaifa — Grāfiene Esterhāzi

 Sezonu pārskats 
SezonaSērijasOriģinālā pārraideStraumēšanas platformaSezonas sākumsSezonas beigas162021. gada 12. decembris2021. gada 12. decembrisRTL+262022. gada 16. decembris2022. gada 16. decembris362023. gada 1. decembris2023. gada 1. decembris462024. gada 1. decembris2024. gada 1. decembris

 Atsauces 

 Ārējās saites 

Kategorija:Vācijas televīzijas seriāli
Kategorija:Austrijas televīzijas seriāli